
VENDIM
Nr. 902, datë 18.11.2020

PËR SHPRONËSIMIN, PËR INTERES PUBLIK, TË PRONARËVE TË PASURISË SË PALUAJTSHME, PRONË PRIVATE, QË PREKET NGA NDËRTIMI I OBJEKTIT “RRJETI SHPËRNDARËS 20 kV, NËNSTACIONI POGRADEC FIDERI 1, 9, 10, RIKONSTRUKSION KABINA, KABINA TË REJA DHE LINJË TU ME PËRCJELLËS ME VETËMBAJTJE ABC”

Në mbështetje të nenit 100 të Kushtetutës, të neneve 5, 20 e 21, të ligjit nr. 8561, datë 22.12.1999, “Për shpronësimet dhe marrjen në përdorim të përkohshëm të pasurisë, pronë private, për interes publik”, të ndryshuar, të ligjit nr. 9936, datë 26.6.2008, “Për menaxhimin e sistemit buxhetor në Republikën e Shqipërisë”, të ndryshuar, dhe të ligjit nr. 88/2019, “Për buxhetin e vitit 2020”, të ndryshuar, me propozimin e ministrit të Infrastrukturës dhe Energjisë, Këshilli i Ministrave

VENDOSI:

1. Shpronësimin, për interes publik, të pronarëve të pasurisë së paluajtshme, pronë private, që preket nga ndërtimi i objektit “Rrjeti shpërndarës 20 kV, nënstacioni Pogradec fideri 1, 9, 10, rikonstruksion kabina, kabina të reja dhe linjë TU me përcjellës me vetëmbajtje ABC”.
2. Shpronësimi bëhet në favor të Operatorit të Shpërndarjes së Energjisë Elektrike sh.a.
3. Pronarët e pasurisë së paluajtshme, pronë private, që shpronësohen, të kompensohen në vlerë të plotë sipas masës përkatëse që paraqitet në tabelën bashkëlidhur këtij vendimi, në shumën e përgjithshme prej 4 999.68 (katër mijë e nëntëqind e nëntëdhjetë e nëntë pikë gjashtëdhjetë e tetë) lekësh.
4. Vlera e përgjithshme e shpronësimit, në shumën 4 999.68 (katër mijë e nëntëqind e nëntëdhjetë e nëntë pikë gjashtëdhjetë e tetë) lekë, të përballohet nga Operatori i Shpërndarjes së Energjisë Elektrike sh.a.
5. Vlera për shpenzimet procedurale, në shumën 50 000 (pesëdhjetë mijë) lekë, të përballohet nga fondet e Ministrisë së Infrastrukturës dhe Energjisë.
6. Afati i përfundimit të shpronësimit të jetë brenda tre muajve nga data e hyrjes në fuqi të këtij vendimi.
7. Pronarët e pasurisë së paluajtshme, pronë private, të pasqyruar në tabelën që i bashkëlidhet këtij vendimi, do të kompensohen, për efekt shpronësimi, pasi të kenë paraqitur dokumentacionin për likuidim, certifikatën e pronësisë, kartelën e pasurisë si dhe hartën treguese të regjistrimit, në zyrat e Operatorit të Shpërndarjes së Energjisë Elektrike sh.a.
8. Operatori i Shpërndarjes së Energjisë Elektrike të kryejë procedurat për likuidimin e pronarëve të pasurisë së paluajtshme, pronë private, të shpronësuar, sipas përcaktimeve të bëra në këtë vendim. 
9. Afati i përfundimit të punimeve të jetë në përputhje me afatet e parashikuara.
10. Agjencia Shtetërore e Kadastrës, Drejtoria Vendore Pogradec, brenda 30 (tridhjetë) ditëve nga data e miratimit të këtij vendimi, në bashkëpunim me Operatorin e Shpërndarjes së Energjisë Elektrike sh.a., të fillojë procedurat për hedhjen e gjurmës së projektit mbi hartën kadastrale të regjistrimit, sipas planimetrisë së shpronësimit të miratuar dhe të bëjë kalimin e pronësisë për pasurinë e shpronësuar në favor të Operatorit të Shpërndarjes së Energjisë Elektrike sh.a.
11. Agjencia Shtetërore e Kadastrës, Drejtoria Vendore Pogradec, të pezullojë të gjitha transaksionet me pasurinë e shpronësuar, deri në momentin kur do të realizohet procesi i hedhjes së gjurmës së projektit mbi hartat kadastrale dhe kalimi i pronësisë në favor të Operatorit të Shpërndarjes së Energjisë Elektrike sh.a.
12. Ngarkohen Ministria e Infrastrukturës dhe Energjisë, Operatori i Shpërndarjes së Energjisë Elektrike sh.a., Agjencia Shtetërore e Kadastrës, Drejtoria Vendore Pogradec dhe Drejtoria e Administrimit dhe Mbrojtjes së Tokës pranë këshillit të Qarkut Korçë për zbatimin e këtij vendimi. 
Ky vendim hyn në fuqi menjëherë dhe botohet në Fletoren Zyrtare.

KRYEMINISTËR
Edi Rama

	Nr.
	Numri i kabinës
	Emër
	Atësia
	 Mbiemër
	Lloji i pasurisë
	 Zona Kadastrale
	Nr. i Pasurisë
	Sip. totale  (m²)
	Sip. e prekur (m²)
	Çmimi truall lek/m²
	Vlera në lek
	Shënime në kartelë

	1
	2
	3
	4
	5
	6
	7
	8
	9
	10
	11
	14
	15

	POGRADEC, VENDORE ZONA KADASTRALE 3745

	1
	1/8 Kalceto
	Luan                    Selviko                     Edison
	Feti                          Selman                         Luan
	Musollari  Musollari Musollari 
	Arë
	3745
	29/1/31
	2000
	26.04
	192
	4999.68
	Konfirmuar nga ASHK-ja                     Drejtoria Vendore Pogradec                      Bashkëpronësi

	Vlera paraprake e shpronësimit
	4999.68

